Zurab Otšigava

Zurab Otšigava (ukraina keeles Зураб Тамазович Очігава, gruusia keeles ზურაბ ოჩიგავა; sündinud 18. mail 1995 Kiievis) on Gruusia päritolu Ukraina jalgpallur, kes mängib kaitsjana Aserbaidžaani kõrgliiga klubis Sabah FK.

Ukraina kõrgliigas tegi ta debüüdi 30. septembril 2014 Mariupoli meeskonnas Donetski Metalurgi vastu. 2015. aastal liitus ta Kiievi Dinamoga. Hooajal 2017–2018 mängis ta Dinamost laenul Donetski Olimpikis ja 2019. aasta esimesel poolel Ukraina esiliiga klubis SK Dnipro-1. Seejärel naasis ta Ukraina kõrgliigasse, liitudes Poltava Vorsklaga, kuid sai seal väga vähe mänguaega. Ainsa värava Ukraina kõrgliigas on ta löönud 19. novembril 2017 Donetski Olimpiki särgis mängus Odessa Tšornomoretsi vastu.

2020. aasta jaanuaris sõlmis Otšigava lepingu Eesti Meistriliiga klubiga FCI Levadia."Levadia täiendas ridu Ukraina noortekoondislasega". sport.err.ee. 14.1.2020. Vaadatud 19.5.2020 Meistriliigas tegi ta debüüdi 7. märtsil 2020 mängus FC Kuressaare vastu.Zurab Ochigava. jalgpall.ee. Vaadatud 19.5.2020

2021. aasta veebruaris liitus ta Sabahiga.

Otšigava on mänginud Ukraina kuni 20- ja kuni 21-aastaste koondistes.

 Viited 

 Välislingid 
 Profiil jalgpall.ee lehel

Kategooria:Ukraina jalgpallurid
Kategooria:Kiievi Dinamo mängijad
Kategooria:Tallinna FCI Levadia jalgpallurid
Kategooria:Meistriliiga mängijad
Kategooria:Sündinud 1990
Kategooria:Välismaa jalgpallurid Eestis